<classify> Akizungumza na gazeti hili kwa njia ya simu jana, Julio alisema kupoteza mechi moja sio sababu ya kudharaulika na wapinzani wao kwenye ligi kwani timu yake bado bora. Toto wametuotea tu, lakini si kwamba wao ni wazuri kuzidi timu yetu, timu yetu ina uwezo wa kunfunga yeyote kwenye ligi, alisema Julio ambaye aliwahi kuwa mchezaji na kocha wa Simba.Nimesikia watu wanatubeza wanafikiri sisi ni vibonde mimi nawaambia hivi mimi ndio Julio, ndio kocha bora katika nchi hii wasifikiri watanifunga kirahisi, alitamba kocha huyo mwenye maneno mengi. Kikosi cha Mwadui FC kimepambwa na wachezaji wengi wazoefu kwenye ligi akiwemo Jerry Tegete, Athumani Iddi Chuji, Jabir Aziz na Nizar Khalfani.Wachezaji wangu bado wana nguvu za kutosha, we subiri tukutane na hao wanaotubeza watatujua sisi ni kina nani, aliongeza Julio. Mwadui keshokutwa itakuwa nyumbani kwenye uwanja wa Mwadui ikimenyana na African Sports ya Tanga.Timu hizo zote zimepoteza mechi zao za ufunguzi ambapo Sports ilifungwa bao 1-0 na Simba matokeo yanayofanya mechi hiyo kuwa ya vuta nikuvute kwani kila upande unawania kupata ushindi wa kwanza.Tutaifunga Sports na baada ya hapo tunaisubiri Azam tuifunge, watatuheshimu tu nyie subirini ligi si ndio kwanza imeanza, alisema Julio anayesifika kwa maneno mengi.  <topic>: MICHEZO 